Diari Oficial de la Generalitat Valenciana


Sumari del DOGV 5340, del 06-09-2006 (2006/9685)

Notificació a Laura Polés Vallés de la sentència dictada en les actuacions del juí de divorci 542/2005.
-------------------------------------------------------------------------------------------------------

### Dades del document

Número de DOGV
:   5340

Data del DOGV
:   06-09-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/9685


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació a Laura Polés Vallés de la sentència dictada en les actuacions del juí de divorci 542/2005. [2006/S9685]  
Procediment: assumpte civil 000542/2005.  
María Carmen Ramírez Caro, secretari del Jutjat de Primera Instància número 7 de Castelló de la Plana.  
En el juí referenciat, s'ha dictat la sentència de data 10 de juliol de 2006, que té el particular literal següent:  
Vistos els preceptes legals citats, i, altres de general i pertinent aplicació.  
«Decisió: que amb l'estimació de la demanda formulada per la procuradora senyora Inglada Cubedo en nom i representació de Sergio Cebrián Giménez contra Laura Poles Vallés, declare dissolt per divorci el matrimoni dels litigants expressats, amb tots els efectes legals, i es modifiquen les mesures del conveni regulador de la separació, i es substituïxen per les següents:  
1. S'atribuïx al pare la guarda i custòdia dels dos fills menors, David i Antonio Miguel, i la pàtria potestat serà compartida per ambdós progenitors.  
2. S'establix el següent règim de visites entre la mare i els dos fills menors, en defecte d'acord:  
. Caps de setmana alterns, els dissabtes de 10 a 21 hores i els diumenges en idèntic horari, i els haurà de recollir i tornar en el domicili patern.  
. Una vesprada entre setmana (en defecte d'acord, la dels dimecres), des de l'eixida del col·legi o institut, on els recollirà, fins a les 20.00 hores que els tornarà al domicili patern.  
. Quan la mare vaja al domicili patern per a recollir i tornar els fills, s'haurà de quedar en la porta del carrer sense que puga accedir a l'interior de l'edifici.  
3. La mare pagarà, en concepte de pensió d'aliments per als fills, la suma de 120 euros per a cadascun d'ells (240 euros en total), que ingressarà dins dels 5 primers dies de cada mes en el compte bancari que designe el marit, i que s'actualitzarà anualment d'acord amb les variacions de l'IPC. Les despeses extraordinàries necessàries que generen els fills seran sufragades per meitat per ambdós progenitors.  
Tot això sense realitzar exprés pronunciament condemnatori en costes.  
Notifiqueu esta resolució a les parts, i feu-los saber que contra esta es pot interposar recurs d'apel·lació en el termini de cinc dies.  
Una vegada siga ferma, inscriviu al marge de la inscripció del matrimoni en el Registro Civil de Castelló de la Plana.  
Esta és la meua sentència, que pronuncie, mane i firme. El jutge.»  
Publicació: la sentència anterior va ser llegida i publicada pel jutge que la va dictar, mentre estava constituït en audiència pública el dia del seu pronunciament, de la qual cosa, davant del secretari judicial, en done fe.  
Pel que fa al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte en el tauler d'anuncis del Jutjat i en el Diari Oficial de la Generalitat, per a dur a efecte la diligència de notificació de sentència a la demandada.  
Castelló de la Plana, 10 de juliol de 2006.. La secretària judicial: María Carmen Ramírez Caro.